Condoleezza Rice

Condoleezza Rice (født 14. november 1954 i Birmingham i Alabama) er en amerikansk statsviter og tidligere utenriksminister. Hun var den første afroamerikanske kvinnen, den andre afroamerikaner (etter Colin Powell) og den andre kvinnen (etter Madeleine Albright) som hadde dette embetet. Rice er utdannet statsviter med doktorgrad fra University of Denver. Mastergraden tok hun ved University of Notre Dame.
Rice har tilkjennegitt et kristent livssyn.


== High school og universitetsutdannelse ==
I 1967 flyttet familien til Denver i Colorado. Hun gikk på St. Mary's Academy, en privat katolsk pikeskole i Cherry Hills Village, Colorado. Etter pianostudier ved Aspen Music Festival and School begynte Rice på University of Denver, der faren var assisterende dekanus og underviste et kurs ved navn «The Black Experience in America.» Han var motstander av institusjonell rasisme, regjeringsundertrykkelse og Vietnamkrigen. Rice tok et kurs i international politikk undervist av Josef Korbel, far til den senere utenriksminister Madeleine Albright. Dette kurset tente hennes interesse for Sovjetunionen og internasjonale forbindelser, og sa senere at slik ble Korbel en av de viktigste personer i hennes liv.Rice ble uteksaminert fra St. Mary's Academy i 1970. I 1974, bare 19 år gammel, tok hun B.A.-graden  i statsvitenskap ved University of Denver. I 1975 tok hun Mastergraden i statsvitenskap ved University of Notre Dame. Rice er spesialist på Øst-Europa.
Hun arbeidet første gang i State Department i 1977, i president Jimmy Carters tid, som praktikant i Bureau for Educational and Cultural Affairs. I 1981 tok hun som 26-åring sin doktorgrad i statsvitenskap ved Graduate School of International Studies i Denver.


== Akademisk karriere ==
Rice fikk arbeid på Stanford University som universitetslektor/amanuensis i Political Science (1981–1987). Hun fikk fast stilling og ble forfremmet til Associate Professor, dvs. førsteamanuensis, (1987–1993) og så til Provost – universitetets viktigste økonomiske og akademiske leder (1993–1999), og full professor (fra 1993). Rice var som provost den yngste og den første kvinne og den første fra minoritetsbakgrunn i denne stillingen ved Stanford. Hun ble også Senior Fellow ved Institute for International Studies, og Senior Fellow ved Hoover Institution. Hun var spesialist på Sovjetunionen.


== Den private sektor ==
Rice var leder for Chevrons komite for offentlighetspolitikk til hun fratrådte den 15. januar 2001 for å bli preident George W. Bushs nasjonale sikkerhetsrådgiver. Chevron takket henne ved å kalle en oljetanker Condoleezza Rice (navnet ble senere endret til Altair Voyager). Hun har også vært styremedlem i Carnegie Corporation, Charles Schwab Corporation, Chevron Corporation, Hewlett Packard, Rand Corporation, Transamerica Corporation og andre organisasjoner.
I 1992 grunnla Rice Center for New Generation, et program etter skoletid for å få flere elever til å nå frem til high school-eksamen i East Palo Alto og østlige Menlo Park i California.


== Politisk karriere ==
Rice var utenrikspolitisk rådgiver for president George H.W. Bush 1989–1991 og nasjonal sikkerhetsrådgiver for George W. Bush 2001–2004. Hun var den andre afroamerikanske sikkerhetsrådgiveren i landets historie, og den første afroamerikanske kvinnen som har hatt denne posisjonen.
I november 2004 nominerte Bush henne til å overta etter Colin Powell som utenriksminister, og 26. januar 2005 fikk hun den nødvendige tillatelsen fra det amerikanske senatet til å påta seg oppgaven.
I 2004 og 2005 ble hun av magasinet Forbes beskrevet som den mektigste kvinnen i verden, mens hun i 2006 ble  nummer to etter Angela Merkel.


== Referanser ==


== Litteratur ==


=== Primærkilder ===
Rice, Condoleezza with Zelikow, Philip D. Germany Unified and Europe Transformed: A Study in Statecraft. Harvard University Press. hardcover (1995), 520 pages, ISBN 0-674-35324-2; trade paperback, 1997, 520 pages, ISBN 0-674-35325-0.
Rice, Condoleezza & Dallin, Alexander (eds.) (1986). The Gorbachev Era. Stanford Alumni Association, trade paperback (1986), ISBN 0-916318-18-4; Garland Publishing, Incorporated, hardcover (1992), 376 pages, ISBN 0-8153-0571-0.
Rice, Condoleezza (1984). The Soviet Union and the Czechoslovak Army: Uncertain Allegiance. Princeton University Press. ISBN 0-691-06921-2
Rice, Condoleezza, "Campaign 2000: Promoting the national interest" in Foreign Affairs, 2000. [1]


=== Akademiske studier ===
John P. Burke: «Condoleezza Rice as NSC Advisor A Case Study of the Honest Broker Role», Presidential Studies Quarterly v 35 #3 pp 554+.
James Mann. Rise of the Vulcans: The History of Bush's War Cabinet (2004)


=== Populærlitteratur, kommentarer ===
Cunningham, Kevin (2005). Condoleezza Rice: U.S. Secretary Of State (Journey to Freedom) Child's World ISBN 1-59296-231-9
Ditchfield, Christin (2003). Condoleezza Rice: National Security Advisor (Great Life Stories) middle school audience Franklin Watts ISBN 0-531-12307-3
Felix, Antonia (2002). Condi: The Condoleezza Rice Story. Newmarket Press. ISBN 1-55704-539-9
Flanders, Laura. (2004).  Bushwomen: Tales of a Cynical Species (Verso) ISBN 978-1859845875
Kessler, Glenn (2007). The Confidante: Condoleezza Rice and the Creation of the Bush Legacy. [2] ISBN 978-0312363802
Kettmann, Steve. Bush's Secret Weapon Salon.com
Morris, Dick med Eileen McGann. (2005) Condi vs. Hillary: The Next Great Presidential Race Regan Books ISBN 0-06-083913-9
Ryan, Bernard, Jr. (2003). Condoleezza Rice: National Security Advisor and Musician (Ferguson Career Biographies) Facts on File ISBN 0-8160-5480-0


== Eksterne lenker ==
(en) Offisielt nettsted 
(en) Condoleezza Rice – kategori av bilder, video eller lyd på Commons 
(en) Condoleezza Rice – galleri av bilder, video eller lyd på Commons 
Biografi fra U.S. Department of State
Biografi fra Det hvite hus
Biografi fra Hoover Institution
Profil fra BBC News
Secretary of State Condoleezza Rice discusses U.S. Policy in Northeast Asia at the Heritage Foundation on October 25, 2006